CELEX: C2004/168/20
Language: et
Date: 2004-06-26 00:00:00
Title: Kohtuasi T-153/04: Hagi, mille esitas 23. aprillil 2004 Ferriere Nord spa Euroopa Ühenduste Komisjoni vastu

26.6.2004   
            
            
               ET
            
            
               Euroopa Liidu Teataja
            
            
               C 168/11
            
         Hagi, mille esitas 23. aprillil 2004 Ferriere Nord spa Euroopa Ühenduste Komisjoni vastu
   (Kohtuasi T-153/04)
   (2004/C 168/20)
   Kohtuasja menetluse keel: itaalia keel
   Euroopa Ühenduste Esimese Astme Kohus on saanud 23. aprillil 2004 hagi, mille on Euroopa Ühenduste Komisjoni vastu esitanud Ferriere Nord spa, keda esindavad Wilma Viscardini ja Gabriele Donà.
   Hageja esitab esimese astme kohtule järgmised nõuded:
   
               —
            
            
               Tühistada EÜ asutamislepingu artikli 230 alusel Euroopa Ühenduste Komisjoni otsused, mis sisaldusid 5. veebruari 2004. a tähitud kirjas BUDG/C-5/DS (D2004) / 51138, mille hageja sai kätte 13. veebruaril 2004. a, ja hagejale 13. aprillil 2004. a jõudnud faksis BUDG/C-05/DS (D2004) 53883, millega Ferriere Nord'il palutakse maksta vastavalt 564 402,26 euro ja 341 932,32 euro suurused summad seoses asjaga IV/31.553 – keevitatud terasvõrgud.
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Oma hagi toetuseks väidab hageja, et ülalviidatud otsused, mis võeti vastu komisjoni 2. augusti 1989. a otsuse (millega hagejale määrati EMÜ asutamislepingu artikli 85 lõike 1 rikkumise eest trahv suuruses 320 000 eküüd) täitmiseks, on ebaseaduslikud nõukogu 26. novembri 1974. a määruse nr 2988/74 Euroopa Majandusühenduse transpordi- ja konkurentsieeskirjades ettenähtud menetluste ja sundtäitmise rakendamise aegumistähtaegade kohta (1) artiklis 4 toodud aegumise tõttu. Täpsemalt:
   
               —
            
            
               komisjoni 2. augusti 1989. a otsus muutus lõplikuks Euroopa Kohtu 17. juuli 1997. a otsusega ja seega hakkas sellest kuupäevast alates kulgema määruse nr 2988/74 artikli 4 toodud viieaastane tähtaeg;
            
         
               —
            
            
               see tähtaeg katkes komisjoni 11. septembri 1997. a kirjaga, mille hageja sai kätte 18. septembril 1997. a, mille tagajärjel viieaastane aegumistähtaeg hakkas uuesti kulgema (vastavalt määruse nr 2988/74 artiklile 5);
            
         
               —
            
            
               komisjon oleks seega pidanud trahviotsust täitma hakkama enne 11. septembrit 2002. a või hiljemalt enne 18. septembrit 2002. a;
            
         
               —
            
            
               seevastu on aga vaidlustatud otsused tehtud 5. veebruaril 2004. a (jõudis hagejani 13. veebruaril 2004. a) ja 13. aprillil 2004. a (jõudis hagejani 13. aprillil 2004. a);
            
         
               —
            
            
               sellel põhjusel on komisjoni pädevus oma 2. augusti 1989. a otsuse sundtäitmist läbi viia aegunud.
            
         
      (1)  EÜT L 319, 29.11.1974, lk 1